
Ajuntament
de Sabadell



CONTRACTE D’OBRES

PROCEDIMENT OBERT SIMPLIFICAT
Expt. Núm.: 
                                                                               

	PLEC CLÀUSULES ADMINISTRATIVES PARTICULARS SERVEI CASAL D’ESTIU A SANT PAU DE SEGURIES 



I. CONSIDERACIONS DE CARÀCTER GENERAL

Clàusula 1. RÈGIM JURÍDIC APLICABLE

1.1.  Es tracta d’un contracte de serveis que té caràcter administratiu, d’acord amb el previst als articles 17 i 25 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i dels Consell 2014/23/UE i 2014/24/UE, de 26 de gener (en endavant, LCSP) i les parts contractants queden sotmeses expressament al present plec de clàusules administratives particulars, que inclou el corresponent quadre resum com a ANNEX 1.
1.2. En tot allò que no estigui previst, s'estarà al que disposa la LCSP, i la seva normativa de desenvolupament, així com, en tot el que no s’oposi a la LCSP, el Reglament general de contractes de la Llei de contractes de les administracions públiques, aprovat pel Reial Decret 1098/2001(en endavant, RGLCAP), el Reglament 817/2009, de 8 de maig, que desenvolupa parcialment la Llei 30/2007, de 30 d’octubre, de contractes del sector públic,  i tota aquella normativa que sigui aplicable per raó de la matèria. En cas de derogació expressa dels reglaments esmentats, s’estarà  la normativa que els substitueixi. 
1.3. El present plec de clàusules administratives particulars i la resta de documents annexes revesteixen caràcter contractual. En cas de discordança entre aquest plec i qualsevol de la resta de documents contractuals, preval aquest plec.

1.4. El desconeixement de les clàusules del contracte en qualsevol dels seus termes, de la resta de documents contractuals i de les instruccions o de la normativa que resulti d’aplicació en l’execució d’allò pactat, no eximeix a l’adjudicatari del compliment de complir-les.

Clàusula 2. ACCÈS AL PERFIL DEL CONTRACTANT

La informació relativa al present contracte que hagi de ser publicada, es durà a terme mitjançant el perfil de contractant, accessible a la Plataforma de Serveis de Contractació Pública de la Generalitat de Catalunya, i es podrà consultar en la següent adreça electrònica:

https://santpauseguries.cat/seu-electronica/perfil-del-contractant/
Clàusula 3. MITJANS DE NOTIFICACIÓ I DE COMUNICACIÓ

3.1. D’acord amb la Disposició addicional 15 de la LCSP, la tramitació d’aquesta licitació comporta la pràctica de la convocatòria de la licitació, així com la licitació mateixa per mitjà de la Plataforma de Serveis de Contractació del Sector Públic i per mitjà del Sobre Digital, a través del qual els licitadors podran presentar les seves proposicions. 
3.2. Les notificacions relatives a aquest procediment es duran a terme per mitjà de l’eina electrònica de notificacions del consorci AOC, anomenada e-Notum,  i en relació a les comunicacions que no tinguin caràcter essencial es duran a terme mitjançant l’adreça de correu electrònic indicada a la declaració responsable relativa a l’oferta.

Clàusula 4. CONSULTES PRELIMINARS DEL MERCAT

En cas que per la preparació del contracte s’hagin realitzat consultes preliminars del mercat, segons les previsions de l’article 115 LCSP, es farà constar a l’apartat B del quadre resum la data de publicació de l’anunci de les consultes al perfil de contractant, la informació sol·licitada i les empreses consultades. 
Clàusula 5. OBJECTE DEL CONTRACTE

5.1. L’objecte del contracte és la formalització del servei assenyalat a l’apartat C del quadre resum.

5.2. Si el contracte té naturalesa mixta, s’indicarà a l’apartat C del quadre resum.

5.3. La codificació i la descripció del Vocabulari comú de contractes públics (CPV), als efectes del que disposa l’article 2.4. de la LCSP, són  les de l’apartat C del quadre resum.

Clàusula 6. NECESSITATS I FINALITATS DEL CONTRACTE

Les necessitats administratives i les consideracions socials, mediambientals i d’innovació a assolir amb el contracte estan recollides a l’apartat D del quadre resum.

Clàusula 7. DIVISIO EN LOTS

7.1. L’objecte del contracte no es divideix en lots conforme a la justificació i a les limitacions que figuren a l’apartat E del quadre resum, d’acord amb l’article 99 de la LCSP.

7.2. En cas que un licitador pugui resultar adjudicatari d’un número de lots que excedeixi del màxim indicat a l’anunci i al plec, s’aplicaran els criteris adjudicació previstos a l’apartat E del quadre resum.

7.3. Els lots que es reserven als Centres Especials de Treball o a les empreses d’inserció, en virtut de la Disposició addicional 4a de la LCSP, o a determinades organitzacions que compleixen els requisits de la Disposició addicional 48a de la LCSP, són els indicats a l’apartat E del quadre resum. 
7.4. La possibilitat de presentar ofertes integradores i la seva regulació, en el seu cas, s’indicarà a l’apartat E del quadre resum.
7.5. Cada lot adjudicat constituirà un contracte, tret dels casos en què es presentin ofertes integradores en què aquestes es constituiran en un sol contracte.
Clàusula 8. ADMISSIÓ DE VARIANTS

S’admetran les variants quan així consti en l’apartat F del quadre resum, amb els requisits mínims, en les modalitats i amb les característiques que s’hi preveuen.

Clàusula 9. PRESSUPOST BASE DE LICITACIÓ 

El pressupost base de licitació del contracte és l’assenyalat com a màxim a l’apartat G del quadre resum. 

Clàusula 10. VALOR ESTIMAT DEL CONTRACTE

10.1. El valor estimat del contracte, calculat conforme a l’article 101 de la LCSP, és l’establert a l’apartat H del quadre resum i s’ha tingut en compte per seleccionar el procediment de licitació aplicable a aquest contracte i a la publicitat a què s’ha de sotmetre.

10.2. Aquest valor inclou, si s’escau, a l’apartat H del quadre resum, les eventuals pròrrogues, les possibles modificacions contractuals amb cost econòmic, i qualsevol altre concepte aplicable, segons l’article 101 de la LCSP.

10.3. En cas que el contracte no es divideixi en lots, el valor estimat del contracte serà el que s’indica com a total en aquest apartat.

10.4. El mètode de càlcul aplicat per l’òrgan de contractació és el que figura també en l’apartat H del quadre resum, de conformitat amb l’article 101 de la LCSP.

Clàusula 11. EL PREU DEL CONTRACTE

11.1. El preu del contracte serà el que resulti del pressupost proposat per part del licitador que resulti adjudicatari, d’acord amb la seva oferta, que ha d’indicar sempre, com a partida independent, l’import de l’IVA a suportar per l’Ajuntament. 
11.2. En el preu del contracte es consideren inclosos els tributs, les taxes i cànons de qualsevol ordre que siguin d’aplicació, així com les despeses que s’originin per al contractista com a conseqüència del compliment de les obligacions contemplades en aquest plec. 

11.3. La forma de determinació del preu del contracte és el que s’indica a l’apartat I del quadre resum, podent-se establir qualsevol de les modalitats establertes a la normativa aplicable, ja sigui referit a components de la prestació, unitats d’execució o unitats de temps, a tant alçat quan no sigui possible o convenient la seva descomposició, o resultar de l’aplicació d’honoraris per tarifes, o la combinació d'algunes o de totes aquestes modalitats.

11.4. En cas de contractes que, per la seva naturalesa i objecte, facin aconsellable o permetin introduir clàusules de variació de preus en funció del compliment o incompliment d’objectius de termini i rendiment, de conformitat amb l’article 102.6 de la LCSP, s’indicarà a l’apartat I del quadre resum els supòsits de les variacions i les regles per la seva determinació.

12. EXISTÈNCIA DE CRÈDIT

12.1. Per fer front a aquesta despesa hi ha crèdit suficient, concretament en les aplicacions pressupostàries i pels imports respectius que s’indiquen a l’apartat J del quadre resum.

12.2. Si l’expedient es tramita anticipadament conforme a la Disposició addicional tercera, apartat 2 de la LCSP, l’adjudicació quedarà sotmesa a la condició suspensiva de l’efectiva consolidació del finançament.

13. DURADA DEL CONTRACTE

13.1. El termini de durada total del contracte, els terminis parcials d’execució i la possibilitat de pròrroga amb caràcter exprés es concreten  a l’apartat K del quadre resum, conforme a l’article 29 de la LCSP.
13.2 El termini es computarà des de la formalització del contracte, tret que al mateix apartat s’indiqui una altra data. 

13.3. Si el contracte preveu una o vàries pròrrogues, aquestes s’acordaran per part de l’òrgan de contractació i seran obligatòries per al contractista, sempre que el seu preavís es produeixi almenys amb 2 mesos d’antelació a la finalització del termini de durada del contracte.

13.4. Si el contracte de serveis comporta una prestació de forma successiva i al venciment del contracte no s’hagués formalitzat el nou contracte que garanteixi la continuïtat de la prestació com a conseqüència d’esdeveniments imprevisibles per a l’òrgan de contractació produïdes en el procediment d’adjudicació i existeixin raons d’interès públic per no interrompre la prestació, es podrà prorrogar el contracte per un període màxim de 9 mesos, sense modificar les restants condicions del contracte, sempre que l’anunci de licitació del nou contracte s’hagi publicat, com a mínim, abans dels tres mesos anteriors a la finalització del contracte originari, tal com preveu l’article 29 de la LCSP.

II. DRETS I OBLIGACIONS DE LES PARTS

Clàusula 14. ABONAMENTS AL CONTRACTISTA

14.1. El contractista té dret a l’abonament del preu dels serveis o dels subministraments segons la tipologia del contracte,  efectivament realitzats, el qual es satisfarà en la forma establerta a l’apartat J del quadre resum.
14.2. L’import dels serveis executats s’acreditarà de conformitat amb el plec de prescripcions tècniques, per mitjà dels documents que acreditin la realització total o parcial, si s’escau del contracte.

14.3. El pagament al contractista, conforme a l’article 198 de la LCSP, s’efectuarà contra presentació de factura expedida i que haurà de contenir les dades que consten a l’apartat J del quadre resum.

14.4. L’Ajuntament de Sant Pau de Segúries,  aprovarà la factura dintre dels 30 dies següents a la data en que s’hagi presentat i abonarà el preu dintre dels 30 dies següents a la data d’aprovació de la factura.
Clàusula 15. REVISIÓ DE PREUS

15.1. La revisió de preus s’aplicarà al contracte en els termes previstos a l’article 103 de la LCSP.

15.2. Si procedeix la revisió s’indicarà a l’apartat L del quadre resum,  el qual recollirà també la fórmula de revisió de preus aplicable.

15.3. Si la clàusula de revisió s’aplica sobre períodes de temps en què el contractista hagués incorregut en demora, l’índex de preus que s’haurà de tenir en compte serà el de les dates establertes en el contracte per a la realització de la prestació en termini, tret que els preus corresponents al període real d’execució produeixin un coeficient inferior, cas en que s’aplicaran aquests últims, conforme al previst en l’article 104 de la LCSP.

Clàusula 16. OBLIGACIONS GENERALS DEL CONTRACTISTA

16.1. El contractista té l’obligació d'executar l’objecte del contracte amb subjecció a les presents clàusules administraves particulars, a les prescripcions tècniques aprovades, a les generals que si s’escau s’aprovin, i d'acord amb les instruccions que per la seva interpretació doni al contractista, l’Ajuntament , a través del responsable del contracte.

16.2. Així mateix, seran obligatòries per al contractista les millores d’execució que pugui oferir en la seva oferta, d’acord amb aquest plec i sempre que es considerin acceptables per part dels responsables tècnics de la mercantil.
16.3 El contractista ha de complir les disposicions vigents en matèria mediambiental, social o laboral establertes en el dret de la Unió Europea, el dret nacional, els convenis col·lectius o per les disposicions del dret internacional mediambiental, social i laboral que vinculin a l’Estat i, en particular les establertes a l’Annex V de la LCSP, tal com prescriu l’article 201 de la LCSP.

16.4. El contractista s’obliga a complir les condicions salarials dels treballadors de conformitat amb el conveni col·lectiu aplicable. 

16.5. El contractista haurà de garantir el compliment del RD Leg. 1/2013, Text Refós de la Llei General de drets de les persones amb discapacitat i la seva inclusió social  i de la LO 3/2007, per a la igualtat efectiva de Dones i Homes, en els supòsits que per nombre de personal els hi sigui exigible el compliment d’una o ambdues lleis.

16.6. El contractista garantirà que tot el personal que realitzi les activitats objecte del contracte, i que en virtut d’això tingui contacte amb menors d’edat, ja sigui personal del contractista o del qualsevol dels subcontractistes, compleix amb el requisit de no haver estat condemnat per sentència ferma per delictes contra la llibertat i indemnitat sexual, en els termes establerts a l’article 13.5 de la Llei Orgànica 1/1996, de 15 de gener, de Protecció jurídica del menor, de modificació parcial del Codi Civil i de la Llei d’enjudiciament civil, segons modificació realitzada per la Llei  26/2015, de 28 de juliol, de modificació del sistema de protecció a la infància i la l’adolescència. 

Els licitadors declararan en la seva oferta el compliment d’aquesta obligació, i el contractista es compromet a aportar les certificacions negatives vigents de cadascun dels seus treballadors a requeriment de l’Ajuntament.  

16.7. El contractista s’obliga a facilitar la informació que s’estableix a la Llei 19/2014, de 29 de desembre, de transparència, accés la informació pública i bon govern. 

16.8. Quan una norma legal, un conveni col·lectiu o un acord de negociació col·lectiva d’eficàcia general, prevegi la subrogació en contractes de treball, el contractista restarà obligat tant a proporcionar a l’òrgan de contractació la informació referida a les condicions dels contractes del treball dels treballadors afectats per la subrogació, com també a respondre dels salaris impagats i les cotitzacions meritades per a aquests treballadors, conforme a l’article 130 de la LCSP.

En cas de subrogació en contractes de treball s’indicarà a l’apartat M del quadre resum en quin annex del plec consta la informació sobre les condicions dels contractes dels treballadors als que afecti la subrogació, als efectes de permetre una avaluació exacta dels costos que implica aquesta mesura, segons estableix l’article 130 de la LCSP. 

16.9. Caldrà presentar una proposta de programa de treball, quan així s’estableixi expressament al plec de prescripcions tècniques, on consti la planificació detallada de les tasques i el calendari i quantia de cadascuna de les diverses fases en que es pugui articular el servei.

16.10. El contractista designarà una persona responsable de la bona marxa dels treballs, la qual ha de fer d’enllaç amb els serveis de l’Ajuntament i la persona responsable del contracte.

16.11. Totes les obligacions esmentades que derivin del contracte, a excepció de la relativa a la subrogació, seran exigides igualment als subcontractistes, de conformitat amb l’article 202.4 de la LCSP.

16.12. L’acreditació del compliment de les obligacions esmentades en aquesta clàusula es durà a terme a requeriment de l’Ajuntament, en qualsevol moment de la durada del contracte.

Clàusula 17. OBLIGACIONS ESSENCIALS DEL CONTRACTE

17.1. En la present contractació tindran el caràcter d’obligacions essencials les que s’indiquen en el clausulat del present plec i  a l’apartat N del quadre resum.

17.2. El compromís del contractista d’adscripció a l’execució del contracte dels mitjans personals i materials suficients és una obligació de caràcter essencial, de conformitat amb l’article 76.2. de la LCSP.

17.3. L’incompliment de les obligacions que s’hagin qualificat com a essencials serà causa de resolució del contracte, de conformitat amb l’article 211 de la LCSP, sense perjudici dels supòsits en que la normativa prevegi la imposició de penalitats.

Clàusula 18. CONDICIONS ESPECIALS D’EXECUCIÓ 

18.1. Les condicions especials en relació a l’execució del contracte, d’obligat compliment per part del  contractista i, si s’escau, per les empreses subcontractistes, són les que s’estableixen a continuació, les que s’hagin establert amb aquest caràcter en qualsevol de les clàusules del present plec o del plec de prescripcions tècniques, i les que figuren a l’apartat O del quadre resum, conforme a l’article 202 de la LCSP.
18.2. S’estableix com a condició especial d’execució del contracte al fet que el contractista, o si s’escau, societats del grup o persones o entitats vinculades a aquest, no incorri/n durant l’execució del contracte en cap conducta delictiva vinculada amb els paradisos fiscals declarats com a tal per la Unió Europea, o en el seu defecte, per l’Estat Espanyol. 

18.3. L’incompliment de les condicions referides en els apartats anteriors donaran lloc a la imposició de penalitats, de conformitat amb l’article 192 de la LCSP.
Clàusula 19. SUBCONTRACTACIÓ

19.1. En aquesta contractació es permet la subcontractació fins al límit i amb exclusions establertes a l’apartat P del quadre resum, d’acord amb el previst a l’article 215 de la LCSP. 

19.2. Les empreses licitadores han de declarar la part del contracte que tenen previst subcontractar, assenyalant l’import de les prestacions subcontractades, i el nom o perfil professional del/s subcontractista/es, d’acord amb el model de l’ANNEX 2.
19.3. El contractista ha de comunicar, abans de l’inici de l’execució del contracte i per escrit, la informació següent en relació a la subcontractació proposada en l’oferta, de conformitat amb l’article esmentat de la LCSP i la  Disposició addicional 18 de la Llei 40/1998, de 9 de desembre, de l’Impost de la renda de les persones físiques:

a) La determinació de les parts del contracte a realitzar pels subcontractistes.

b) L’import de les prestacions subcontractades.

c) La identificació dels subcontractistes (nom, dades de contacte i representant legal).

d) La declaració responsable del subcontractista conforme aquest no es troba incurs en cap prohibició de contractar conforme a l’article 71 de la LCSP.

e) Justificació de les condicions d’ aptitud per executar les prestacions del contracte. En el cas que el subcontractista tingués la classificació adequada per realitzar la part a subcontractar, la comunicació d’aquesta circumstancia eximirà el contractista de la necessitat de justificar l’aptitud d’aquell.
f) El detall de les condicions de subcontractació o subministrament relatives al termini de pagament.

19.4. Així mateix, ha de notificar a l’Ajuntament, qualsevol modificació vers anteriors comunicacions durant l’execució del contracte. 
19.5. En el cas que els subcontractes no s’ajustin a l’indicat a l’oferta, aquests es podran dur a terme amb altres empresaris diferents dels indicats nominativament o per parts diferents a les assenyalades, prèvia autorització de l’Ajuntament. Aquesta autorització s’entendrà atorgada si, transcorregut el termini de 20 dies des de la data de la notificació, l’Ajuntament no respon. 

19.6. Sota la responsabilitat del contractista, els subcontractes es podran concloure sense necessitat de deixar transcórrer el termini dels 20 dies, si obeeixen a terme per atendre una situació d’emergència o que atengui a l’adopció de mesures urgents i si així es justifica suficientment amb posterioritat. 

19.7. El contractista està obligat a abonar als subcontractistes o subministradors el preu pactat en els terminis i les condicions establerts en l’article 216 de la LCSP, i presentar a requeriment de la mercantil  el justificant dels pagaments una vegada finalitzada la prestació subcontractada.

19.8. L’Ajuntament , en substitució del contractista podrà dur a terme pagaments directes als subcontractistes relacionats al contracte, si així es preveu a l’apartat P del quadre resum, conforme al previst a la Disposició addicional 51a de la LCSP. 

Si s’autoritza el pagament directe als subcontractistes s’estableix com a obligació contractual entre les parts que l’Ajuntament,  pagui directament a l’empresa subcontractista. 

Davant el requeriment d’una empresa subcontractista, en cas de morositat de l’empresa contractista en el pagament del preu que correspongui per la prestació realitzada, segons les obligacions de pagament del preu establertes a la Llei 3/2004, de 29 de desembre, de lluita contra la morositat en les operacions comercials, l’òrgan de contractació, que correspongui, donarà audiència al contractista principal perquè en el termini màxim de 10 dies hàbils al·legui el que consideri convenient. Si es no justifica l’impagament del preu, l’Ajuntament,  farà el pagament directament a l’empresa subcontractista amb detracció del preu al contractista principal i amb efectes deslliuradors. 

19.9. Les condicions referides en els apartats anteriors es consideren condicions especials d’execució i el seu incompliment donarà lloc a la imposició de penalitats.

Clàusula 20. Confidencialitat i protecció de dades

20.1.  A aquest efecte, en el tractament de dades personals el contracte es regirà pel Reglament (UE) 016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (Reglament general de protecció de dades) i per la Llei Orgànica 3/2018, de 5 de desembre, de protecció de dades personals i garantia dels drets digitals (LOPDGDD). El contractista quedarà obligat al seu compliment i a les seves normes de desenvolupament. Aquesta obligació té el caràcter d’obligació essencial d’acord amb la lletra f) de l’apartat 1 de l’article 211 de la Llei 9/2017, de 8 de novembre, de contractes del sector públic. 

20.2. Les dades personals que s’obtinguin dels licitadors seran tractades per l’òrgan de contractació com a Responsable del Tractament, en el sentit de l’article 4.7 del Reglament General de Protecció de Dades. La finalitat del tractament serà gestionar el procediment de contractació. Les dades personals del contractista es tractaran per la mateixa finalitat, seguiment del contracte i actuacions que se’n deriven. La legitimació del tractament es fonamentarà en el compliment de les relacions contractuals. Es publicaran dades del contractista d’acord amb la normativa de transparència i de contractes del sector públic. Per a l’exercici dels drets reconeguts al Reglament General de Protecció de Dades (accés a les dades, rectificació, supressió, sol·licitar-ne la portabilitat, o la limitació o oposició al tractament) el contractista es podrà adreçar en qualsevol moment a l’òrgan de contractació. 

20.3 El contractista s’obliga al secret professional i haurà de respectar el caràcter confidencial de la informació d’accés restringit que coneixerà amb motiu de l’execució del contracte. Aquest deure es mantindrà també amb posterioritat a la finalització de la relació contractual. 

Clàusula 21. PENALITATS 
21.1. El contractista resta subjecte a les responsabilitats i sancions establertes amb caràcter general a la LCSP, especialment les determinades a l’article 201 de LCSP, en relació a les obligacions socials, ambientals i laborals, així com les que amb caràcter específic s’indiquin a l’apartat Q del quadre resum.

21.2. En el supòsit que es produeixi una demora en l’execució del contracte o en cas de l’incompliment dels terminis parcials per causes imputables al contractista, s’estarà al que disposa l’article 193 de la LCSP. 

21.3. A més, l’Ajuntament, podrà imposar penalitats per l’incompliment o compliment defectuós de la prestació de l’objecte del contracte, incompliment de les obligacions essencials del contracte si així s’ha establert a la LCSP, i per l’incompliment dels compromisos o de les condicions especials d’execució del contracte, sense perjudici de la facultat de resolució del contracte per incompliment reiterat, conforme a l’article 192 de la LCSP.

21.4. Les penalitats s’imposaran per acord de l’òrgan de contractació, adoptat a proposta del responsable de contracte i prèvia audiència al contractista. L’acord que s’adopti imposant les penalitats serà immediatament executiu, i es faran efectives mitjançant la deducció de les certificacions o factures que s’hagin d’abonar al contractista o sobre la garantia, quan no es puguin deduir del pagament esmentat, tal com preveu l’article 194 de la LCSP.

21.5. Si la penalitat comporta danys i perjudicis per a l’Ajuntament, serà exigible la indemnització corresponent.

Clàusula 22. Indemnització per danys i perjudicis CAUSATS A TERCERS

22.1. És obligació del contractista indemnitzar tots els danys i perjudicis que es causin a tercers, com a conseqüència de les operacions que requereixi l’execució del contracte, tret que els perjudicis esmentats hagin estat ocasionats per una ordre immediata i directa de l’Ajuntament, supòsit en què serà responsable aquest últim dintre dels límits assenyalats a les lleis, tal com preveu l’article 196 de la LCSP.

22.2. Als efectes de l’apartat anterior, el contractista està obligat a subscriure una pòlissa d’assegurança de responsabilitat civil per l’import mínim de l’apartat R del quadre resum, i que haurà de mantenir vigent durant tot el període del contracte i fins que es compleixi el termini de garantia.
III. PROCEDIMENT D’ADJUDICACIÓ

Clàusula 23. PROCEDIMENT OBERT  SIMPLIFICAT ABREUJAT 
23.1 L’adjudicació del contracte es tramita mitjançant el procediment obert simplificat abreujat previst a l’article 159.6 de la LCSP,  no subjecte a regulació harmonitzada, en ordre al valor estimat del contracte. 
23.2. En cas que l’expedient es declari urgent, els terminis de licitació, adjudicació i formalització es  podran reduir a la meitat, d’acord amb l’article 119 de la LCSP. 

23.3. No obstant, no s’aplicarà la reducció del termini a la formalització si el contracte és susceptible de recurs especial de contractació conforme a l’article 44 de la LCSP.

23.4. La present licitació es publicarà amb un anunci en el Perfil de contractant. 

Clàusula 24. MESA DE CONTRACTACIÓ

24.1. L’òrgan d’assistència per a l’adjudicació del contracte i que avaluarà les ofertes és la Mesa de contractació, que actuarà d’acord amb les previsions contingudes en aquest plec i sense perjudici de la emissió dels informes tècnics que aquesta hagi de precisar.

24.2. La Mesa de contractació serà designada per l’òrgan de contractació i la seva composició es publicarà al perfil del contractant.

24.3. Els membres de la Mesa de contractació no han de tenir cap conflicte d’interessos en relació a aquest contracte i, a tals efectes, declararan, en el moment de constitució de la Mesa, que no tenen directa o indirectament, un interès financer, econòmic o personal que pugui comprometre la seva imparcialitat i independència.

La composició de la Mesa de contractació és la que figura a l’apartat S del quadre resum.
Clàusula 25. CAPACITAT PER LICITAR

25.1. Podran concórrer a aquesta licitació i celebrar aquest contracte les persones naturals i jurídiques legalment constituïdes, amb plena capacitat d'obrar, amb el grau de solvència exigida en aquest plec i que no es trobin compreses en cap de les circumstàncies que impedeixen contractar amb l'Administració Pública, previstes a l’article 71 de la LCSP.

25.2. Si s’aplica la reserva de participació a entitats o organitzacions en aquesta licitació que acreditin les condicions establertes en aplicació de la Disposició addicional 4a de la LCSP, o de conformitat amb la Disposició addicional 48a de la LCSP, es farà constar a l’apartat T del quadre resum.
Clàusula 26. SOLVÈNCIA ECONÒMICA, FINANCERA I TÈCNICA 

26.1. L’acreditació de la solvència econòmica, financera i tècnica es durà a terme pels mitjans que s’especifiquen  a l’apartat U del quadre resum i a l’anunci de licitació, conforme estableixen els articles 87, 90 i 92  de la LCSP o, alternativament, pels mitjans que s’especifiquin. 

26.2. Si així es fa constar a l’apartat V del quadre resum, alternativament es podrà presentar la classificació equivalent, sempre que l’objecte del contracte estigui inclòs en l’àmbit de classificació d’alguns dels grups o subgrups de classificació vigents atenent al codi CPV del contracte.

26.3. En cas que el contractista sigui una empresa de nova creació, entenent com a tal aquella que té una antiguitat inferior a cinc anys, no s’exigirà acreditar la solvència tècnica mitjançant l’aportació d’una relació dels principals serveis o treballs realitzats, podent-se acreditar per qualsevol dels mitjans establerts a l’article 90.1, lletres b) a h). 

26.4. A més d’acreditar la solvència, serà exigible, juntament amb l’oferta econòmica el compromís d’adscripció de mitjans personals i materials que es dediquen a l’execució del contracte, si n’és el cas que s’exigeixi. Aquesta obligació tindrà el caràcter d’essencial i podrà ser objecte de penalitats en cas d’incompliment per part del contractista, conforme als articles 76 i 192 de la LCSP. 

Clàusula 27. REGISTRES OFICIALS DE LICITADORS 
27.1. La inscripció en el Registre Electrònic d’Empreses Licitadores de la Generalitat de Catalunya (RELI), o en el Registre Oficial de Licitadors i Empreses Classificades del Sector Públic, acreditarà les condicions d’aptitud de l’empresari en quant a la seva personalitat i capacitat d’obrar, la representació, habilitació professional o empresarial, solvència econòmica i financera i tècnica o professional, així com les altres circumstàncies inscrites, així com la concurrència o no de les prohibicions de contractar que constin, de conformitat amb l’article 96 de la LCSP.

27.2. El certificat d’inscripció es presentarà juntament amb la declaració responsable de la vigència de les dades que inclou, sense perjudici de les comprovacions  per acreditacions que pugui haver realitzat el la Mesa de contractació.

Clàusula 28. GARANTIA PROVISIONAL

28.1. L’òrgan de contractació, si així s’indica a l’ l’apartat W del quadre resum, podrà exigir, amb caràcter excepcional i per raons d’interès públic degudament justificades a l’expedient, conforme a l’article 106 de la LCSP, la constitució prèvia d’una garantia provisional, per un import no superior al 3 per cent del pressupost base de licitació del contracte, IVA exclòs, que respongui del manteniment de les ofertes fins la perfecció del contracte. 

28.2. La garantia provisional es podrà constituir per qualsevol de les formes previstes a l’article 108.1 de la LCSP. 
28.3. La garantia provisional s’extingirà automàticament i serà retornada als licitadors immediatament després de la perfecció del contracte. No obstant, en el cas del licitador seleccionat com a adjudicatari,  la devolució de la garantia provisional es durà a terme quan s’hagi constituït la garantia definitiva, si no opta per aplicar l’import de la garantia provisional a la definitiva.

Clàusula 29. PRESENTACIÓ DE PROPOSICIONS 

29.1. Les empreses licitadores han de presentar la documentació que conformi les seves ofertes en un sobre únic, fins a la fi del termini de 10 dies hàbils des de la publicació de l’anunci de licitació en el Perfil del contractant, i les hauran de presentar mitjançant l’eina de Sobre Digital accessible a l’adreça web següent:

https://santpauseguries.cat/seu-electronica/perfil-del-contractant/
Per altre part, en el cas d’aparició d’altres circumstàncies que afectin el règim contractual vigent, el termini de presentació de proposicions es podrà ampliar als efectes que tots els interessats afectats tinguin coneixement de la informació necessària per formular les ofertes. 
Aquest acord es notificarà a tots els licitadors o, si s’escau, es publicarà al perfil del contractant. 

En el cas que es produeixi una modificació de règim de concurrència els empresaris que hagin presentat proposicions amb anterioritat a l’acord d’ampliació podran retirar-la als efectes d’estudiar-ne la seva viabilitat.

Un cop accedeixin a través d’aquest enllaç a l’eina web de sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en la seva declaració de responsable per a rebre els avisos de notificacions i comunicacions. 
Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma successiva, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau pel sobre amb documentació xifrada que formi part de la licitació. 
Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. 

Cal tenir en compte la importància de custodiar correctament aquesta clau (ja que només les empreses licitadores la tenen, (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui.

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual de seguretat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes.

Es podrà demanar a les empreses licitadores que introdueixin la paraula clau 24 hores després de finalitzat el termini de presentació d’ofertes i, en tot cas, l’han d’introduir dins del termini establert abans de l’obertura del sobre xifrat.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la paraula clau, que només elles custodien durant tot el procés, per poder accedir al contingut xifrat del sobre, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau. (Es podrà sol•licitar la introducció de les paraula clau tantes vegades com sigui necessari. Aquesta sol•licitud es genera des de la pròpia eina de Sobre Digital).

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta. A partir del moment en què l’oferta s’hagi presentat, ja no es podrà modificar la documentació tramesa.

Podeu trobar material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública, a l’adreça web següent:

https://contractaciopublica.gencat.cat/ecofin_sobre/AppJava/views/ajuda/empreses/index.xhtml
Les proposicions presentades fora de termini no seran admeses sota cap concepte.

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il•legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública, a l’adreça web següent:

https://santpauseguries.cat/seu-electronica/perfil-del-contractant/
D’altra banda, els formats de documents electrònics admissibles són els següents: PDF extensió “.pdf”, WORD extensió “.doc, .docx ”

Clàusula 30. CONTINGUT DE LES PROPOSICIONS

30.1. Les proposicions s’ajustaran als plecs i la documentació que regeix la licitació, i la seva presentació suposa l’acceptació incondicionada per part dels licitadors del contingut de la totalitat de les clàusules o condicions, de conformitat amb l’article 139 de la LCSP.

30.2 Les proposicions es lliuraran en un DOS ARXIUS a través de l’eina Sobre digital i el seu contingut serà el següent:
SOBRE A: Documentació administrativa. En el seu interior, tancat o encriptat, contindrà la següent documentació:
1. Document europeu únic de contractació (DEUC) 

Les empreses licitadores han de presentar el Document europeu únic de contractació (DEUC) mitjançant el qual declaren la seva capacitat i la seva solvència econòmica i financera, i tècnica i professional, de conformitat amb els requisits mínims exigits en aquest plec
Les empreses licitadores poden emplenar el Formulari del DEUC en català que té disponible al següent enllaç:

https://contractacio.gencat.cat/ca/contractar-administracio/deuc/
També poden utilitzar el servei en línia de la Comissió Europea a través del qual es pot importar el model de DEUC corresponent a aquesta licitació (https://ec.europa.eu/tools/espd?lang=es ), emplenar-lo i descarregar-lo per la seva presentació. 
En el cas d’empreses que concorrin a la licitació de manera conjunta, cadascuna ha d’acreditar la seva personalitat, capacitat i solvència, i presentar un DEUC separat en el qual figuri, si s’escau, la informació requerida en les parts II a V del formulari. 
A més del DEUC, aquestes empreses han d’aportar un document on ha de constar el compromís de constituir-se formalment en unió temporal en cas de resultar adjudicatàries del contracte. 
En el cas que l’empresa licitadora recorri a capacitats d’altres empreses de conformitat amb el que preveuen els articles 64 de la LCSP i 63 de la Directiva 2014/24/UE, o tingui la intenció de subscriure subcontractes, ha d’indicar aquesta circumstància en el DEUC i presentar altre DEUC separat per cadascuna de les empreses a la capacitat de les quals recorri o que tingui intenció de subcontractar. 
Les empreses inscrites en el Registre Electrònic d’Empreses Licitadores (RELI), o en el Registre Oficial de Licitadors i Empreses Classificades de l’Estat (ROLECE), només estan obligades a indicar en el DEUC la informació que no figuri inscrita en el RELI o en el ROLECE, o que no hi consti vigent o actualitzada. 

2. ANNEX 2, únicament s’ha de presentar en el cas que l’empresa tingui previst subcontractar part de la prestació. 
SOBRE B: Documentació econòmica i tècnica, avaluable de forma automàtica. 
En el seu interior, tancat o encriptat, contindrà la següent documentació:
Oferta econòmica i altres criteris automàtics en què s'expressarà el preu d'execució del contracte havent de figurar com partida independent l'import de l'Impost sobre el Valor Afegit. 
L'oferta econòmica es presentarà conforme el model de l’ANNEX 3.
Clàusula 31. ESMENA DE DOCUMENTS

31.1. La Mesa de contractació, davant defectes esmenables requerirà via correu electrònic als licitadors perquè procedeixin a complementar la documentació necessària en el termini de tres dies hàbils des de l’endemà de la recepció del requeriment, conforme a l’article 141 de la LCSP. Si no s’esmena en el termini requerit, la Mesa de contractació entendrà que el licitador desisteix de la seva oferta i per tant, no s’obriran la resta de sobres.

31.2. Quan no sigui possible corregir els vicis, els defectes o les omissions en el termes que estableix l’article 84 del RGLCAP, les proposicions seran rebutjades mitjançant resolució motivada.
31.3. El fet d’incloure al sobre A o al Sobre B (criteris avaluables de forma automàtica) qualsevol altre documentació relativa a altres sobres comportarà de forma automàtica l’exclusió del licitador.
Clàusula 32. OBERTURA i examen de proposicions

32.1. Obertura Sobre A
Finalitzat el termini de presentació, el dia indicat en l’anunci de licitació es procedirà a l’obertura del sobre A referit a la documentació administrativa presentada pels licitadors.

No obstant això, aquesta data es podrà ajornar fins el termini màxim de 10 dies, comptats des de la finalització del termini de proposicions i conforme a l’article 157.3 de la LCSP, per raons justificades a l’expedient.

En aquest acte, que no serà públic, la Mesa de contractació verificarà que consten els documents i les declaracions exigides, i en el cas de defectes esmenables, requerirà als licitadors perquè procedeixin a  l’esmena. Finalment, la Mesa de contractació procedirà a determinar els licitadors admesos a la licitació i els exclosos determinant les causes d’exclusió.

32.3. Obertura Sobre b
L’obertura del sobre b es durà a terme el dia indicat en l’anunci de licitació.

En aquest acte, que no serà públic d’acord amb el que disposa l’article 157.4, es farà en primer lloc una lectura del resultat de l’obertura del SOBRE B i en posterioritat la Mesa de contractació verificarà que consten els documents referits als criteris automàtics i tot seguit requerirà dels serveis tècnics l’emissió dels corresponents informes.

De totes les actuacions conforme als apartats anteriors es deixaran constància a les actes corresponents en les quals es reflectirà el resultat del procediment i les seves incidències.

Clàusula 33. CRITERIS D’ADJUDICACIÓ

33.1. Els criteris d’adjudicació del contracte, ordenats de manera decreixent i basats en el principi de la millor relació qualitat preu, conforme al que estableixen els articles 145, 146 i 159 de la LCSP són els que figuren l’apartat Y del quadre resum. 
33.2. La concreció de la documentació que cal presentar pels licitadors en relació als criteris d’adjudicació es farà constar, si s’escau, a l’apartat Y del quadre resum. 

33.3. En cas d’empat entre dues o més ofertes, s’aplicaran el següents criteris específics per al desempat:

Proposicions presentades per aquelles empreses que, al venciment del termini de presentació d’ofertes, tinguin en la plantilla un percentatge de treballadores amb discapacitat superior al que imposi la normativa.

En cas de persistir l’empat es tindrà en compte les proposicions d’empreses que, al venciment del termini de presentació d’ofertes, incloguin mesures de caràcter social i laboral que afavoreixin la igualtat d’oportunitats entre dones i homes.

33.4. La documentació acreditativa dels criteris de desempat s’ha d’aportar en el moment en què es produeixi l’empat, no amb caràcter previ.
33.5. En el supòsit que la puntuació que s’atribueixi als criteris d’adjudicació que depenguin d’un judici de valor sigui superior a la qual s’atribueixi als criteris avaluables de forma automàtica, es designarà un comitè d’experts, els membres del qual s’indicaran a l’ l’apartat Y del quadre resum.
Clàusula 34. OFERTES AMB VALORS ANORMALS O DESPROPORCIONATS.

34.1. Les ofertes amb valors anormals o desproporcionats, conforme a l’article 149 de la LCSP,  s’apreciaran conforme als paràmetres objectius que figuren a l’apartat Z del quadre resum. 

34.2. La justificació de les ofertes amb valors anormals o desproporcionats únicament serà requerida per la Mesa de contractació després de l’acte de classificació, cas que la oferta amb valor anormal o desproporcionada sigui la classificada en primer lloc.

Clàusula 35. CLASSIFICACIÓ D’OFERTES

35.1. La Mesa de Contractació classificarà les ofertes per ordre decreixent en ordre als criteris d’adjudicació previstos en el plec i en base als informes tècnics sol·licitats i elevarà la proposta corresponent a l’òrgan de contractació.

35.2. Una vegada acceptada la proposta de classificació de la mesa de contractació per l’òrgan de contractació, el servei corresponent requerirà al licitador que hagi presentat la millor oferta perquè en el termini de 5 dies hàbils, a comptar des de l’endemà de la recepció del requeriment, presenti la documentació justificativa següent, llevat que s’hagi presentat la certificació del Registre Oficials de Licitadors,  juntament amb la garantia definitiva:

a) Documentació relativa a la personalitat i  representació del contractista.

a.1) Document Nacional d'Identitat contractista o persona que legalment el representi.

a.2) Si es tracta de persona jurídica l'escriptura de constitució de la societat i estatuts socials vigents, degudament inscrits en el Registre competent.

a.3) En el cas de concórrer en representació d'una persona natural o jurídica caldrà portar, a més, el poder notarial suficient.

Els documents podran ser originals o còpies compulsades.

b) Documentació relativa a la solvència del contractista conforme a l’apartat U del quadre resum.
c) Documentació relativa al compliment de les obligacions tributàries i de la Seguretat Social.

c.1) Certificació administrativa positiva d’estar al corrent de les obligacions tributàries exigides en els paràgrafs b), c) i d) de l’article 13.1 del RGLCAP, expedida per l’òrgan competent de l’administració tributària estatal, la data de la qual haurà de ser, en qualsevol cas, inferior als sis mesos anteriors a l’últim dia del termini per presentar les proposicions.

c.2) Document acreditatiu d’estar donat d’alta a l’IAE en l’exercici corrent o, l’últim rebut degudament abonat, en l’epígraf corresponent a l’objecte del contracte i en relació amb les activitats que realitzi en la data de presentació de les proposicions.

c.3) Certificació administrativa positiva d’estar al corrent de les obligacions de Seguretat Social de l’article 14.1 del RGLCAP, expedida per l’òrgan competent i en iguals termes que recull l’apartat b) anterior.

35.3. De no complimentar-se adequadament la documentació requerida en el termini atorgat, s’entendrà que el licitador ha retirat la seva oferta i se li exigirà el 3 per cent del pressupost base de licitació, IVA exclòs, en concepte de penalitat, que es farà efectiu amb càrrec a la garantia provisional, si aquesta s’hagués constituït, sense perjudici de l’establert a l’article 71.2 a) de la LCSP.

En aquest supòsit es procedirà a demanar la mateixa documentació al següent licitador, en funció de l’ordre en que s’hagin classificat les ofertes.

35.4. En el cas que l’oferta del licitador que hagi obtingut la millor puntuació es presumeixi que és anormalment baixa conforme a l’article 149 de la LCSP, la mesa de contractació requerirà en la comunicació anterior a l’empresa perquè justifiqui l’oferta en el termini raonable que en cada cas s’indiqui.
35.5. La proposta de resolució, juntament amb les proposicions i la seva documentació annexa, les actes de la mesa de contractació i, si s'escau, dels informes tècnics requerits es remetran a l'òrgan de contractació competent per tal que resolgui el procediment d’adjudicació regulat en aquest plec, amb pronunciament exprés sobre les observacions o reserves presentades.
Clàusula 36. GARANTIA DEFINITIVA 

36.1. El licitador que hagi presentat l’oferta econòmicament més avantatjosa haurà de constituir la garantia definitiva que figura en l’apartat AA del quadre resum, que li serà fixada en l’acte de classificació, per un import equivalent al 5 per cent  l’import d’adjudicació, excloent-hi l’IVA. 

36.2. La garantia definitiva podrà ser ampliada fins al 10 per cent de l’import d’adjudicació, excloent-hi l’IVA en els casos en què l’oferta de l’adjudicatari resultes inicialment incursa en presumpció d’anormalitat, conforme a l’article 107 de la LCSP.

36.3. La garantia definitiva respondrà dels conceptes establerts a l’article 110 de la LCSP.

36.4. La garantia definitiva es podrà constituir en qualsevol de les formes establertes en l’article 108 de la LCSP. 

36.5. Si així es preveu en l’apartat AA del quadre resum es podrà constituir la garantia definitiva mitjançant retenció en el preu. En aquest supòsit la garantia serà repercutida al contractista, prèvia autorització expressa, deduint el seu import de la primera factura o successives fins completar la totalitat de la garantia. No serà autoritzada la substitució a retenció del preu si amb aquesta no quedi la garantia plenament coberta.
36.6. En el cas en què es facin efectives sobre aquesta garantia penalitats o indemnitzacions exigibles a l’adjudicatari, aquest haurà de reposar o ampliar la garantia en la quantia que correspongui en el termini de 15 dies naturals des de l’execució, incorrent en cas contrari en causa de resolució.

36.7. Si com a conseqüència d’una modificació del contracte s’experimenta una variació del preu, la garantia s’haurà de reajustar per tal que guardi la deguda proporció amb el nou preu en el termini de 15 dies naturals des de la data en que es notifiqui a l’empresari l’acord d’adjudicació. 

36.8. Si s’aplica la reserva de participació a entitats o organitzacions en aquesta licitació que acreditin les condicions establertes en aplicació de la Disposició addicional 4a de la LCSP, no serà exigible cap garantia definitiva en el contracte, tret que l’òrgan de contractació ho consideri necessari i així ho justifiqui  per motius excepcionals en l’expedient.

36.9. En el cas dels procediments oberts abreujats no caldrà que es constitueixi garantia definitiva.
Clàusula 37. ADJUDICACIÓ
37.1. Si l’únic criteri per seleccionar l’adjudicatari és el preu, l’òrgan de contractació haurà d'adjudicar el contracte en el termini màxim de 15 dies a comptar des del següent al de l’obertura de proposicions, que s’inicia amb el SOBRE A i si s’utilitzen una pluralitat de criteris o l’únic criteri del menor cost del cicle de vida, el termini màxim serà de 2 mesos a comptar des de l’obertura del sobre B, de conformitat amb el previst a l’article 158 de la LCSP.

37.2. De no produir-se l’adjudicació en els terminis assenyalats, els licitadors tindran dret a retirar la seva proposició.

37.3. L’òrgan de contractació haurà d’adjudicar el contracte en el termini de 5 dies hàbils següents a la recepció de la documentació.

37.4. L’òrgan de contractació no podrà declarar deserta la licitació, quan existeixi qualsevol oferta o proposició que sigui admissible d’acord amb els criteris que figuren a la clàusula següent.

37.5. L’adjudicació serà objecte de publicació al perfil del contractant en el termini de 15 dies. Així mateix aquesta adjudicació serà notificada als licitadors i candidats per qualsevol medi que deixi constància de la recepció pel seu destinatari. En particular l’Ajuntament  la podrà efectuar mitjançant un sistema de notificació electrònica d’acord amb l’article 151 i la Disposició addicional 15a de la LCSP.

Clàusula 38. FORMALITZACIÓ DEL CONTRACTE.

38.1. El contracte es perfeccionarà amb la seva formalització, per la qual cosa tant l’adjudicatari com l’Ajuntament, queden obligats al seu compliment i els seran d'aplicació les disposicions vigents sobre contractació administrativa en relació a la resolució, rescissió i denúncia dels contractes i responsabilitats en què incorrin en el seu incompliment. 

38.2. El contracte es formalitzarà mitjançant atorgament de document administratiu.
38.3. La formalització del contracte s’haurà de dur a terme en el termini que disposa l’article 153 de la LCSP. 
38.4. La formalització del contracte s’haurà de dur a terme en un termini màxim de 15 dies hàbils següents a la notificació de l’adjudicació als licitadors i candidats, a excepció que el contracte sigui susceptible de recurs especial en matèria de contractació conforme a l’article 44, tal com preveu l’article 153 de la LCSP.

38.5. Quan per raons imputables a l’adjudicatari no s’hagués formalitzat el contracte dintre del termini indicat se li exigirà l’import del 3 per cent del pressupost base de licitació (IVA exclòs) en concepte de penalitat, que es farà efectiu contra la garantia definitiva constituïda, sense perjudici de l’establert a l’article 71.2 b) en matèria de prohibicions de contractació.

38.6. Si l’expedient es tramita amb caràcter urgent, l’inici de l’execució del contracte no podrà excedir d’un mes, comptat des de la formalització del contracte, de conformitat amb l’article 119.2 de la LCSP.

38.7. La formalització del contracte s’ha de publicar, junt amb el corresponent contracte en un termini no superior a 15 dies naturals després del seu perfeccionament en el perfil del contractant.

38.8. En el cas dels procediments oberts abreujats l’òrgan de contractació adjudicarà el contracte en el termini màxim de 10 dies a comptar del dia final de presentació de les proposicions. 

Transcorregut el termini anterior sense que es notifiqui l’adjudicació, les empreses licitadores tenen dret a retirar la seva proposta.

L’adjudicació serà notificada a les empreses licitadores i es publicarà el mateix dia en el Perfil del Contractant juntament amb les ofertes presentades i la documentació relativa a la seva valoració.

La formalització del contracte s’efectuarà mitjançant l’acceptació de l’empresa adjudicatària de la resolució d’adjudicació en el termini màxim de tres dies hàbils des de la seva notificació.
En cas que s’hagi notificat com a adjudicatària una UTE, aquesta s’ha de constituir formalment en unió temporal abans de la formalització del contracte.

Si per causes imputables a l'empresa adjudicatària no s'hagués formalitzat el contracte s’entendrà que retira la seva oferta i l’Ajuntament sol·licitarà la documentació a la següent empresa licitadora per l’ordre en què hagin quedat classificades les ofertes, i podrà reclamar, si escau, a l’empresa licitadora que ha retirat l’oferta la indemnització que correspongui.

IV. EXECUCIÓ DEL CONTRACTE

Clàusula 39. RESPONSABLE DEL CONTRACTE

39.1. L’òrgan de contractació, conforme a l’article 62 de la LCSP designarà la persona responsable del contracte, a la qual li correspondrà supervisar i coordinar la seva execució, adoptar les decisions i dictar les instruccions necessàries per tal d’assegurar la correcta realització de l’objecte del contracte. 

39.2. El responsable del contracte serà la persona indicada a l’apartat ​BB del quadre resum, si es coneix en el moment d’aprovació del present plec de clàusules. En cas contrari, aquesta designació serà comunicada a l’empresa contractista immediatament desprès de la formalització del contracte. 

Clàusula 40. MODIFICACIONS DEL CONTRACTE

40.1. Un cop perfeccionat el contracte, l’òrgan de contractació competent només podrà introduir durant la vigència del contracte les modificacions previstes en l’apartat CC del quadre resum o, excepcionalment aquelles, que no estant previstes en aquest plec, compleixin les condicions establertes a l’article 205 de la LCSP.

40.2. Les modificacions contractuals previstes en el plec tindran com a límit el 20 per cent del preu inicial i la  modificació no podrà suposar l’establiment de nous preus unitaris no previstos en el contracte. En aquest supòsit, la modificació acordada per l’òrgan de contractació tindrà caràcter obligatori per al contractista.

40.3. En els contractes de serveis amb pressupost limitat i que comportin la prestació del servei de forma successiva i per preu unitari, es podrà modificar el contracte abans que s’esgoti el pressupost màxim aprovat en els termes de l’article 204 de la LCSP, prèvia reserva del crèdit necessari, conforme a la disposició addicional 33a. de la LCSP.

40.4. Les modificacions contractuals no previstes en el plec, només es podran dur a terme quan es compleixin els requisits i les condicions de l’article 205 de la LCSP. En aquest supòsit, la modificació acordada per l’òrgan de contractació tindrà caràcter obligatori per al contractista, sempre i quan la quantia no excedeixi del 20 per cent del preu inicial del contracte, IVA exclòs. Pel contrari, quan la modificació no sigui obligatòria per la contractista, aquesta  només s’acordarà per l’òrgan de contractació prèvia conformitat del contractista.

40.5. Les modificacions del contracte s’han de formalitzar conforme el que disposa l’article 153 de la LCSP i s’han de publicar en el perfil del contractant d’acord amb l’establert als articles 207 i 63 de la LCSP.

40.6. Si la determinació del preu del contracte es realitza mitjançant unitats d’execució, es podrà incrementar el número d’unitats realment executades, en relació amb les previstes en el contracte, fins el 10 per cent del preu del contracte, sense que sigui necessari tramitar el corresponent expedient de modificació, sempre que s’hagi acreditat el corresponent finançament en l’expedient originari del contracte, conforme a l’article 309 de la LCSP.

Clàusula 41. CESSIÓ DEL CONTRACTE

41.1. El contractista podrà traspassar el drets i obligacions del contracte amb autorització prèvia de l’òrgan de contractació de conformitat amb l’article 214 de la LCSP.

41.2. En el cas que una societat s’hagi constituït específicament per a l’execució del contracte, s’estableix la possibilitat de la cessió de les participacions, la qual en tot cas també haurà de ser autoritzada amb caràcter previ.

41.3. L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.

Clàusula 42. RECEPCIÓ I LIQUIDACIÓ

El contracte s’entendrà complert quan s’hagi realitzat la totalitat del seu objecte a satisfacció de l’Ajuntament.
Clàusula 43. PERÍODE DE GARANTIA

43.1. El període de garantia serà l’establert a  l’apartat Z del quadre resum, o, en el seu cas, l’ofertat per l’adjudicatari.

43.2. Durant el període de garantia, el contractista respondrà de la qualitat tècnica dels treballs realitzats, i quedarà obligat a la realització de les prestacions contractades i a l’esmena dels defectes que s’hagin observat  amb ocasió de la recepció, de conformitat amb l’article 311.3 de la LCSP. Si els treballs realitzats no s’adeqüen a la prestació contractada, com a conseqüència de vicis o defectes imputables al contractista, el l’Ajuntament podrà rebutjar-la i quedarà exempt de l’obligació de pagament o, en el seu cas, tindrà dret a recuperar el preu ja abonat. 

43.3. Si durant el termini de garantia l’òrgan de contractació s’acredités que existeixen vicis o defectes ens els treballs realitzats l’òrgan de contractació reclamarà al contractista l’esmena dels mateixos, conforme a l’article 311 de la LCSP.

43.4. En cas que l’objecte del contracte sigui l’elaboració íntegra d’un projecte d’obra s’estarà al que preveuen els articles 314 i 315 de la LCSP en relació a l’esmena d’errades i correcció de deficiències, així com les indemnitzacions per desviacions en l’execució de les obres i la responsabilitat per defectes o errades del projecte.

Clàusula 44. DEVOLUCIÓ DE LA GARANTIA

Aprovada la liquidació del contracte i transcorregut el termini de garantia, s’haurà de procedir a la devolució de la garantia en el termini màxim de 2 mesos, conforme a l’article 111 de la LCSP.

Clàusula 45. RESOLUCIÓ

45.1. Són causes de resolució del contracte, les establertes als articles 211 i 313 de la LCSP.

45.2. A més el contracte es podrà resoldre, quan l’òrgan de contractació opti per aquesta opció de forma alternativa a la imposició de penalitats, conforme al previst als articles 192, 193, 202 i concordants de la LCSP.

45.3. En tots els casos la resolució del contracte es tramitarà d’acord amb el procediment detallat en l’article 191 de la LCSP i els articles 109 i següents del RGLCAP, en el termini de sis mesos a comptar des de la data d’incoació del procediment de resolució

45.4. L’aplicació i els efectes de les causes de resolució són les que s’estableixen en els articles 212, 213 i 313 de la LCSP.

Clàusula 46. INTEGRITAT I COL·LUSIÓ D’INTERESSOS

46.1. D’acord amb els articles 1.1. i 64 de la LCSP, que estableixen el principi d’integritat i defineixen els conflictes d’interessos, els criteris d’actuació i codi de comportament que hauran de seguir les empreses seran els que es detallen a l’apartat següent.

46.2 Els licitadors i els contractistes han d’adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d’aquestes pràctiques que pugui afectar el procediment o la relació contractual. 

A més, i de conformitat amb l’article 55.2 de la Llei 19/2014 de transparència, accés a la informació pública i bon govern, els licitadors i contractistes hauran d’assumir les obligacions següents: 

a) Rebutjar qualsevol forma de corrupció i vetllar perquè les persones que s’impliquin a fer respectar aquest principi no pateixen cap prejudici.

b) Assegurar que els socis, proveïdors i subcontractistes apliquin uns principis ètics compatibles amb els que s’estableixen en aquesta clàusula.

c) Contribuir a la prevenció dels riscos ètics i assegurar que les alertes es tractin amb diligència i eficàcia.

d) Adoptar mesures adequades per prevenir, detectar i resoldre de forma efectiva els conflictes d’interessos que puguin sorgir.

e) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

f) No realitzar accions que posin en risc l’interès públic.

g) Denunciar les situacions irregulars que es puguin presentar en els processos de contractació pública o durant l’execució dels contractes.

h) Respectar els principis de lliure mercat i de concurrència competitiva, i abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). Així mateix, denunciar qualsevol acte o conducta dirigits a aquelles finalitats i relacionats amb la licitació o el contracte dels quals tingués coneixement. 

i) No utilitzar informació confidencial, coneguda mitjançant el contracte, per obtenir, directament o indirectament, un avantatge o benefici econòmic en interès propi. 

j) Col·laborar amb  l’òrgan de contractació en les actuacions que aquest realitzi per al seguiment  i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

k) No sol·licitar, directament o indirectament, que un càrrec o empleat públic influeixi en l’adjudicació del contracte. 

l) No oferir ni facilitar a càrrecs o empleats públics avantatges personals o materials, ni per a aquells mateixos ni per a persones vinculades amb el seu entorn familiar o social. 

m) Abstenir-se de realitzar qualsevol acció que pugui vulnerar els principis d’igualtat d’oportunitats i de lliure concurrència.

n) Denunciar els actes dels quals tingui coneixement i que puguin comportar una infracció de les obligacions contingudes en aquesta clàusula.

Les obligacions esmentades en la present clàusula tenen el caràcter d’obligació essencial del contracte i el seu incompliment d’aquestes obligacions per part dels licitadors o contractistes serà causa de resolució del contracte, sens perjudici d’aquelles altres possibles conseqüències previstes a la legislació vigent.

Clàusula 47. PRERROGATIVES DE L’AJUNTAMENT  I JURISDICCIÓ

47.1. L’òrgan de contractació, d’acord amb l’article 190 de la LCSP, ostenta la prerrogativa d'interpretar el contracte, resoldre els dubtes que ofereixi el seu compliment, modificar-lo per raons d'interès públic, declarar la responsabilitat imputable al contractista arran de l'execució del contracte, suspendre l'execució d’aquest, acordar la seva resolució i determinar els efectes corresponents a aquesta. Igualment ostenta les facultats d'inspecció de les activitats desenvolupades pels contractistes durant l'execució del contracte, en els termes i amb els límits establerts en la Llei.
47.2. Els acords que dicti l’òrgan de contractació en l’exercici de les seves facultats d’interpretació, modificació i resolució, seran immediatament executius.
Clàusula 48. RECURSOS 

48.1. Els acords que dicti l’òrgan de contractació en l’exercici de les seves facultats d’interpretació, modificació i resolució, seran immediatament executius. 

48.2. En els contractes d’import inferior o igual a 100.000 euros, els acords de l’òrgan de contractació posaran fi a la via administrativa i contra aquests, conforme al previst a l’article 44.6 de la LCSP, es podrà interposar potestativament recurs de reposició en el termini d’un mes davant del mateix òrgan o recurs contenciós administratiu davant dels jutjats del contenciós-administratiu de la província de Girona en el termini de dos mesos comptadors des de l’endemà de la seva notificació o publicació.

48.3. En els contractes d’import superior a 100.000 euros, contra els acords de l’òrgan de contractació es podrà interposar recurs especial en matèria de contractació davant el Tribunal Català de Contractes del Sector Públic, en el termini de 15 dies hàbils, conforme als articles 44 i 50 de la LCSP.

48.4. En cas de contractes de serveis financers i de serveis que tinguin per objecte la creació i interpretació artística i literària i els d’espectacles, els actes de l’òrgan de contractació en relació amb els seus efectes, compliment i extinció que no siguin susceptibles de recurs especial en matèria de contractació, seran susceptibles de recurs davant la jurisdicció civil. 

48.5. Els actes de la Mesa de contractació no posen fi a la via administrativa. Es podrà interposar recurs d’alçada davant l’òrgan de contractació en el termini d’un mes a comptar des de l’endemà de la notificació o publicació.

48.6. En els procediments iniciats a sol·licitud d'un interessat pels quals no s'estableixi específicament una altra cosa i que tinguin per objecte o es refereixin a la reclamació de quantitats, a l'exercici de prerrogatives administratives o a qualsevol altra qüestió relativa a l'execució, compliment o extinció d'un contracte administratiu, una vegada transcorregut el termini previst per a la seva resolució sense haver-se notificat aquesta, l'interessat podrà considerar desestimada la seva sol·licitud per silenci administratiu, sense perjudici de la subsistència de l'obligació de resoldre, conforme al previst a la Disposició final 4a. de la LCSP.

